เอ-ส้ม คว้าที่ 3 ลูกยางชายหาดเอวีซี บีช ทัวร์ สตูล 
วันที่ 11 เม.ย. 59 การแข่งขันวอลเลย์บอลชายหาด รายการ เอสเอ็มเอ็ม เอวีซี บีช ทัวร์ เอส โคล่า สตูล ปากบารา โอเพ่น ครั้งที่ 1 ที่หาดปากบารา จ.สตูล เป็นการแข่งขันวันสุดท้าย โดยมี นายภัทรพนธ์ รัตนพิเชฏฐชัย ผู้ว่าราชการจังหวัดสตูล เป็นประธานปิดการแข่งขัน,ทีมหญิงไทย เหลือเพียงแค่ทีมเดียวนั่นคือ เอ วรภัสสร รดารงค์ - ส้ม ธนะรัศมิ์ฐา อุดมฉวี จากทีมไทย 1 ในรอบรองชนะเลิศ แพ้ มาเรียอาเฟ อาตาโช เดล โซลา / นิโคล แลด (ออสเตรเลีย 1) 0-2 เซต (10-21, 17-21) ได้แค่ชิงที่ 3 เจอทีมญี่ปุ่น 2 ในรอบชิงอันดับ 3,เกมชิงอันดับ 3 ค่อนข้างสูสี ก่อนที่ เอ-ส้ม จะเฉือนชนะทีมญี่ปุ่น 2 ไปหวุดหวิด 2-1 เซต (14-21, 21-14, 15-11) คว้าอันดับ 3 ไปครอง,หลังการแข่งขัน เอ-ส้ม กล่าวว่า พอใจในผลงานทำได้ตามเป้าหมายที่วางไว้ แต่ตอนเล่นช่วงแรกกดดันกลัวแพ้ทำให้เล่นไม่ดี โดยสรุปทำให้ยังไม่ค่อยพอใจฟอร์มการเล่น เพราะเล่นต่ำกว่ามาตรฐาน แต่ในที่สุดก็ทำได้กับการคว้าชัยชนะนัดนี้จนได้ที่ 3,ด้านคู่ชิงชนะเลิศ ทัตยานา มาชิโควา / ไอรินา ซิมบาโลวา (คาซัคสถาน 1) ที่ในรอบตัดเชือก เอาชนะ ทานาโกะ ชินาโกะ - ฟูจิ ซากุระ (ญี่ปุ่น 2) 2-0 (21-14, 21-16) ดวลกับทีมออสเตรเลีย 1 ผลปรากฏว่า ทีมออสเตรเลีย 1 เอาชนะไป 2-0 เซต 21-16, 21-16 คว้าแชมป์ไปครอง ,ส่วนรอบรองชนะเลิศ ทีมชาย อเล็กซานเดอร์ ดียาเชนโก / อเล็กเซย์ ซิโดเรนโก (คาซัคสถาน 1) ชนะ โจชัว เคราท์ / ดาเมียน ชูมันส์ (ออสเตรเลีย 2) 2-1 (21-16, 15-21, 15-13) และ ไอแซค คาปา / คริสโตเฟอร์ แม็คฮิวจ์ (ออสเตรเลีย 1) ชนะ จูเลียโน ซีซาร์ โด นาสซิเมนโต / ฮัมเหม็ด ทิจัน แจนโก (กาตาร์) 2-1 (21-17, 15-21, 17-15) โดยในรอบชิงชนะเลิศ ทีมออสเตรเลีย 1 ชนะ 2-1 เซต 19-21, 21-17, 19-17 คว้าแชมป์ไปครอง,สำหรับทีมหญิง รำไพพฤทธิ์ นุ่มวงศ์ - ขนิษฐา หงษ์พักตร์ จากทีมไทย 2 ได้ที่ 5 เสาวรส ตั้งแก้ว - พรสุดา กฤษณา จากทีมไทย 3 ได้ที่ 9,ส่วนทีมชาย ประทีป สุขโต - บัลลือ นาคประคอง จากทีมไทย 1 ได้ที่ 5 และ ณัฐนนท์ อินเขียว - อดิศร เขวาลำธาร จากทีมไทย 2 ได้ที่ 9 ชัยพิชิต คงอินทร์ - ชัยรัตน์ หารอาษา จากทีมไทย 3 ได้ที่ 17
เอ วรภัสสร รดารงค์ - ส้ม ธนะรัศมิ์ฐา อุดมฉวี จากทีมไทย 1 คว้าอันดับ 3 วอลเลย์บอลชายหาด รายการ เอสเอ็มเอ็ม เอวีซี บีช ทัวร์ เอส โคล่า สตูล ปากบารา โอเพ่น ครั้งที่ 1 หลังพิชิตทีมญี่ปุ่น 2 ไป 2-1 เซต
ลูกยางชายหาด,วอลเลย์บอลชายหาด,วรภัสสร รดารงค์,ธนะรัศมิ์ฐา อุดมฉวี,เอวีซี บีช ทัวร์,เอวีซี บีช ทัวร์ เอส โคล่า สตูล ปากบารา โอเพ่น,สตูล,ข่าว,ข่าวกีฬา,ไทยรัฐออนไลน์